Nariadenie Komisie (ES) č. 2325/97
z 24. novembra 1997,
ktorým sa mení a dopĺňa príloha nariadenia (ES) č. 1107/96 o zápise zemepisných názvov a označení pôvodu podľa postupu stanoveného v článku 17 nariadenia Rady (EHS) č. 2081/92
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných názvov a označení pôvodu poľnohospodárskych výrobkov a potravín [1] naposledy zmenené a doplnené nariadením Komisie (ES) č. 1068/97 [2] a najmä na jeho článok 17 (2),
keďže pre niektoré názvy oznámené členskými štátmi v zmysle článku 17 nariadenia (EHS) č. 2081/92 boli vyžiadané doplňujúce informácie, aby sa zabezpečil ich súlad s článkami 2 a 4 uvedeného nariadenia; keďže tieto doplňujúce informácie ukazujú, že názvy sú v súlade s uvedenými článkami; keďže by sa preto mali zapísať a doplniť do prílohy nariadenia Komisie (ES) č. 1107/96 [3], naposledy zmeneného a doplneného nariadením (ES) č. 1065/97 [4];
keďže po pristúpení troch nových členských štátov sa dňom ich pristúpenia začne šesťmesačné obdobie ustanovené v článku 17 nariadenia (EHS) č. 2081/92; keďže niektoré z názvov oznámených týmito členskými štátmi sú v súlade s článkami 2 a 4 uvedeného nariadenia, a preto by sa mali zapísať;
keďže opatrenia ustanovené v tomto nariadení sú v súlade so stanoviskom Regulačného výboru pre zemepisné názvy a označenia pôvodu,
PRIJALA TOTO NARIADENIE:
Článok 1
Názvy v prílohe tohto nariadenia sa týmto dopĺňajú do prílohy nariadenia (ES) č. 1107/96.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 24. novembra 1997